Tabadut-is: D aɣersiw n ṣṣenf n yiqjan, yettas-d anect n yikerri, d amellal yesɛa ijerriden d iberkanen, yesɛa 4 n yiḍarren, imezwura meqqerit ɣef ineggura, tamgerṭ-is hrawet d yimeẓẓaɣ qeḍḍiɛit, axenfuc-is hraw, d aɣersiw iteččen lejwayef sumata, akken ittseggid arraw n yilfan neɣ ayen yufa zzdat-is yaɣfel yeččat, d yiwen n ṣṣenf yemgaraden ɣef ifis n tefriqt n wadda, acku win n tefriq ugafa d imsethi yewɛer akken ad tafeḍt ireggel seg yimdanen, yettidir deg tiẓegwa, ma d wid n tefriqt n wadda yettidir deg yignan d isukiyen, di teẓgi n Rric ifis deg iseggasen-a ineggura yuɣal yefti s waṭas, nettaf-it di Taṭekkukt d lkab ikufan, di temnaḍt-a ttawin-d fel-as awal anda kkaren-t i waydi ma bɣan ad t-ḥiwzen ad as-inin Hi ifis acku aqjun yettaggad ifis akken qqaren belli ifis i tečč iqjan, deg waya DALLET Jean-Marie yenna-d deg yinzi-a: Ccerrifen ifis i lmal1 acku ifis itečč lmal.